उत्तर प्रदेश के वाराणसी जनपद स्थित चोलापुर थाने के 2 दरोगा और 7 पुलिसकर्मी 20 मई, 2012 को रात 12 बजे अपने जीप से गांव फकीरपुर पहुंचे और 39 वर्षीय पन्नालाल चौहान, पुत्र – स्व0 बसंतु चौहान को घर से जबरदस्ती उठा ले गये ! अगले सुबह जब पन्नालाल के परिजन थाने पहुचे, तब वहा कहा गया की आज इसका चालान कर देंगे, वही उससे मिलना, यहा मुलाकात नही हो सकती, लेकिन उस दिन चालान नही किया गया, परिजन कचहरी मे शाम तक इंतजार ही करते रह गये ! अचानक 22 मई, 2012 को लगभग 10 बजे दिन मे सूचना मिली की पन्नालाल बेहोश है तथा उसकी हालत चिंता जनक बनी हुयी है, जिसे पुलिस द्वारा वराणसी शहर स्थित “पंडित दीन दयाल उपाध्या अस्पताल” मे गम्भीर हालत मे भर्ती कराया गया है !